EELNÕU

19.02.2025

**Atmosfääriõhu kaitse seaduse ja teiste seaduste muutmise seadus (taastuvenergia direktiivi muudatuste ülevõtmine)[[1]](#footnote-2)**

## **§ 1****. Atmosfääriõhu kaitse seaduse muutmine**

Atmosfääriõhu kaitse seaduses tehakse järgmised muudatused:

**1)** paragrahvi 79 lõige 6 tunnistatakse kehtetuks;

**2)** paragrahvi 120 lõige 1 muudetakse ja sõnastatakse järgmiselt:

„(1) Valdkonna eest vastutav minister kehtestab määrusega:

1) vedelkütuste keskkonnanõuded, vedelkütuste keskkonnanõuetele vastavuse seire ja aruandmise korra;

2) biokütuste, vedelate biokütuste ja biomasskütuste kasvuhoonegaaside heite vähendamise kriteeriumid ning heitkoguste vähenemise määramise metoodika.“;

**3)** paragrahvi 1231 lõiked 3 ja 31 muudetakse ja sõnastatakse järgmiselt:

„(3) Kui tarnija vähendab kütuse elutsükli jooksul energiaühiku kohta tekkivate kasvuhoonegaaside heitkoguseid biokütuste abil, peavad need vastama vedelkütuse seaduse
§-s 23 sätestatud biokütuse säästlikkuse kriteeriumitele ja käesoleva seaduse § 120 lõike 1 punkti 2 alusel kehtestatud kasvuhoonegaaside heite vähendamise kriteeriumitele.

(31) Käesoleva paragrahvi lõikes 3 nimetatud kasvuhoonegaaside heite vähendamise kriteeriumitele vastavust tõendatakse vedelkütuse seaduse §-s 23 sätestatud biokütuse säästlikkuse kriteeriumitele vastavuse tõendamise tingimuste kohaselt.“;

**4)** paragrahvi 1231 lõige 32 tunnistatakse kehtetuks;

**5)** paragrahvi 1231 lõiget 5 täiendatakse pärast tekstiosa „gaaskütuse“ tekstiosaga „, veeldatud biometaani vedelkütuse seaduse tähenduses“;

**6)** paragrahvi 1233 lõiget 1 täiendatakse pärast tekstiosa „gaaskütuse,“ tekstiosaga „veeldatud biometaani vedelkütuse seaduse tähenduses,“;

**7)** paragrahvi 1233 lõiked 3–5 tunnistatakse kehtetuks;

**8)** seadust täiendatakse §-ga 1235 järgmises sõnastuses:

**„§ 1235.** **Biokütuse toetuskava kavandamine**

(1) Biokütusest toodetud energia toetuskava kavandamisel arvestatakse järgmisi tingimusi:

1) metsa biomassi kasutatakse astmeliselt, lähtudes selle suurimast majanduslikust ja keskkonnaga seotud lisaväärtusest;

2) toetust ei maksta saepalkide, vineeripakkude, tööstusliku ümarpuidu, kändude ja juurte kasutamise eest energia tootmiseks;

3) biokütus vastab energiamajanduse korralduse seaduse §-s 323 sätestatud säästlikkuse kriteeriumitele ning atmosfääriõhu kaitse seaduse § 120 lõike 1 punkt 2 alusel kehtestatud kasvuhoonegaaside heite vähendamise kriteeriumitele.

(2) Valdkonna eest vastutav minister kehtestab käesoleva paragrahvi lõike 1 punktis 1 nimetatud astmelise kasutuse eelistuste nimekirja määrusega.

(3) Käesoleva paragrahvi lõike 1 punkti 1 ei kohaldata, kui:

1) biokütusest toodetud energiat on vaja energiavarustuskindluse tagamiseks;

2) tööstussektor energiamajanduse korralduse seaduse tähenduses ei ole kvantitatiivselt või tehniliselt võimeline kasutama metsa biomassi energia tootmisest suurema majandusliku ja keskkonnaalase lisaväärtuse loomiseks.“;

**9)** seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2023/2413, millega muudetakse direktiivi (EL) 2018/2001, määrust (EL) 2018/1999 ja direktiivi 98/70/EÜ seoses taastuvatest energiaallikatest toodetud energia kasutamise edendamisega ning tunnistatakse kehtetuks nõukogu direktiiv (EL) 2015/652,
(ELT L, 2023/2413, 31.10.2023).“.

## **§ 2. Ehitusseadustiku muutmine**

Ehitusseadustikus tehakse järgmised muudatused:

**1)** paragrahvi 80 täiendatakse lõikega 6 järgmises sõnastuses:

„(6) Päikeseenergiaseadmeid, soojuspumpasid ja energiasalvesteid, sealhulgas elektri- ja soojusenergiasalvesteid, samuti vahendeid, mis on vajalikud selliste päikeseenergiaseadmete, soojuspumpade ja salvestite võrguga ühendamiseks ning taastuvenergia integreerimiseks kütte- ja jahutusvõrkudesse, käsitletakse hoone tehnosüsteemina, kui need on hoone toimimiseks, kasutamiseks või ohutuse tagamiseks vajalikud.“;

**2)** seadustikku täiendatakse §-ga 842 järgmises sõnastuses:

„**§ 842. Alla 100-kilovatise päikeseenergiaseadme ehitusteatis**

Kui alla 100-kilovatise nimivõimsusega päikeseenergiaseadme ehitamisel rajatisena või hoone tehnosüsteemi osana ei ole pädev asutus andnud ehitusteatise menetluses käesoleva seadustiku § 36 lõike 5 alusel alustatud kontrolli tulemusel haldusakti § 36 lõikes 6 viidatud tähtaja jooksul, võib alustada ehitamist.“;

**3)** seadustiku lisa 1 „Tabel ehitusteatise, ehitusprojekti ja ehitusloa kohustuslikkuse kohta“ osa „Hoone“ muudetakse ja sõnastatakse järgmiselt:

|  |  |  |  |  |  |  |
| --- | --- | --- | --- | --- | --- | --- |
| **Te-ge-vus****Hoone** | **Püstitamine Rajamine** | **Ümber-****ehitamine, ainult tehno-****süsteemi osa** | **Ümber-ehitami-ne või laienda-mine kuni 33%** | **Laien-damine üle 33%** | **Osa asendamine sama-väärsega** | **Lammuta-mine** |
| **Elamu ja selle teenindamiseks vajalik hoone** |
| **Ehitisealuse pinnaga 0–20 m2 ja kuni 5 m kõrge** | Puudub | Puudub | Puudub | Puudub | Puudub | Puudub |
| **Ehitisealuse pinnaga 20–60 m2 ja kuni 5 m****kõrge** | Ehitusteatis ja ehitusprojekt | Ehitusteatis | Ehitusteatis | Ehitusteatis ja ehitusprojekt | Puudub | Ehitusteatis ja ehitusprojekt |
| **Ehitisealuse pinnaga 0–60 m2 ja üle 5 m kõrge** | Ehitusluba | Ehitusteatis ja ehitusprojekt | Ehitusteatis ja ehitusprojekt | Ehitusluba | Puudub | Ehitusluba |
| **Ehitisealuse pinnaga****üle 60 m2** | Ehitusluba | Ehitusteatis jaehitusprojekt | Ehitusteatis jaehitusprojekt | Ehitusluba | Puudub | Ehitusluba |
| **Mitteelamu** |
| **Ehitisealuse pinnaga 0–20 m2 ja kuni 5 m****kõrge** | Ehitusteatis | Puudub | Puudub | Ehitusteatis | Puudub | Ehitusteatis |
| **Ehitisealuse pinnaga 20–60 m2 ja kuni 5 m kõrge** | Ehitusteatis ja ehitusprojekt | Ehitusteatis ja ehitusprojekt | Ehitusteatis ja ehitusprojekt | Ehitusteatis ja ehitusprojekt | Puudub | Ehitusteatis ja ehitusprojekt |
| **Ehitisealuse pinnaga 0–60 m2 ja üle 5 m****kõrge** | Ehitusluba | Ehitusteatis ja ehitusprojekt | Ehitusteatis ja ehitusprojekt | Ehitusluba | Puudub | Ehitusluba |
| **Ehitisealuse pinnaga****üle 60 m2** | Ehitusluba | Ehitusteatis ja ehitusprojekt | Ehitusluba | Ehitusluba | Puudub | Ehitusluba |

;

**4)** seadustiku lisa 1 „Tabel ehitusteatise, ehitusprojekti ja ehitusloa kohustuslikkuse kohta“ osa „Rajatis“ allosa „Surveseadmed, gaasi- ja elektripaigaldised“ rida „Elektritootmisrajatis, kuni 100 kW“ muudetakse ja sõnastatakse järgmiselt:

|  |  |  |  |  |  |
| --- | --- | --- | --- | --- | --- |
| **Elektri-tootmis-rajatis, kuni 100 kW** | Ehitusteatis ja ehitusprojekt | Ehitusteatis ja ehitusprojekt | Ehitusteatis | Puudub | Ehitusteatis |

;

**5)** seadustiku lisa 2 „Tabel kasutusteatise, ehitusprojekti ja kasutusloa kohustuslikkuse kohta“ osa „Hoone“ muudetakse ja sõnastatakse järgmiselt:

|  |  |  |  |  |  |  |
| --- | --- | --- | --- | --- | --- | --- |
| **Te-ge-vus****Hoone** | **Püstitamine rajamine** | **Ümber-ehitamine, ainult tehno-süsteemi osa** | **Ümber-ehitami-ne või laienda-mine kuni 33%** | **Laien-damine üle 33%** | **Osa asenda-mine sama-väärsega** | **Kasutus-otstarbe muutmine** |
| **Elamu ja selle teenindamiseks vajalik hoone** |
| **Ehitisealuse pinnaga 0–20 m2 ja kuni 5 m kõrge** | Puudub | Puudub | Puudub | Puudub | Puudub | Puudub |
| **Ehitisealuse pinnaga 20–60 m2 ja kuni 5 m****kõrge** | Kasutusteatis | Kasutusteatis | Kasutusteatis | Kasutusteatis | Puudub | Kasutusteatis |
| **Ehitisealuse pinnaga 0–60 m2 ja üle 5 m kõrge** | Kasutusluba | Kasutusteatis ja ehitusprojekt | Kasutusteatis ja ehitusprojekt | Kasutusluba | Puudub | Kasutusteatis |
| **Ehitisealuse pinnaga****üle 60 m2** | Kasutusluba | Kasutusteatis jaehitusprojekt | Kasutusteatis jaehitusprojekt | Kasutusluba | Puudub | Kasutusteatis |
| **Mitteelamu** |
| **Ehitisealuse pinnaga 0–20 m2 ja kuni 5 m****kõrge** | Kasutusteatis | Puudub | Puudub | Puudub | Puudub | Puudub |
| **Ehitisealuse pinnaga 20–60 m2 ja kuni 5 m kõrge** | Kasutusteatis | Kasutusteatis | Kasutusteatis | Kasutusteatis | Puudub | Kasutusteatis |
| **Ehitisealuse pinnaga 0–60 m2 ja üle 5 m****kõrge** | Kasutusluba | Kasutusteatis ja ehitusprojekt | Kasutusteatis ja ehitusprojekt | Kasutusluba | Puudub | Kasutusteatis |
| **Ehitisealuse pinnaga****üle 60 m2** | Kasutusluba | Kasutusteatis ja ehitusprojekt | Kasutusluba | Kasutusluba | Puudub | Kasutusteatis |

;

**6)** seadustiku lisa 2 „Tabel kasutusteatise, ehitusprojekti ja ehitusloa kohustuslikkuse kohta“ osa „Ehitis“ allosa „Surveseadmed, gaasi- ja elektripaigaldised“ rida „Elektritootmisrajatis, kuni 100 kW“ muudetakse ja sõnastatakse järgmiselt:

|  |  |  |  |  |
| --- | --- | --- | --- | --- |
| **Elektritootmisrajatis,****kuni 100 kW** | Kasutusteatis | Kasutusteatis | Kasutusteatis | Puudub |

;

**7)** seadustiku normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2023/2413, millega muudetakse direktiivi (EL) 2018/2001, määrust (EL) 2018/1999 ja direktiivi 98/70/EÜ seoses taastuvatest energiaallikatest toodetud energia kasutamise edendamisega ning tunnistatakse kehtetuks nõukogu direktiiv (EL) 2015/652,
(ELT L, 2023/2413, 31.10.2023).“.

## **§ 3. Elektrituruseaduse muutmine**

Elektrituruseaduses tehakse järgmised muudatused:

**1)** paragrahvi 3täiendatakse punktiga 192 järgmises sõnastuses:

„192) nutilaadimine – V2G süsteemi talitlus, millega juhitakse energiavahetust auto aku ja elektrivõrgu vahel dünaamiliselt elektroonilise side kaudu saadud teabe alusel;“;

**2)** paragrahvi 3täiendatakse punktidega 342 ja 343 järgmises sõnastuses:

„342) V2G süsteem – elektrisõidukist ja autolaadijast koosnev süsteem, mis võimaldab suunata elektrienergiat elektrivõrgust nii auto akusse kui ka vastupidi;

343) üldsusele ligipääsmatu laadimispunkt – laadimispunkt, mis ei ole avalik ja kus elektrisõidukeid pargitakse tavapäraselt pikema aja vältel, näiteks elu- või töökoha juures;“;

**3)** paragrahvi 58 täiendatakse lõikega 22 järgmises sõnastuses:

„(22)Käesoleva seaduse §-des 59, 594, 595 või 596 nimetatud toetuse tervikuna või osalisel maksmisel saab ühe tegevusloaga jaotus- või põhivõrguettevõtja liitumispunkti taga olla üks tootmisseade.“;

**4)** paragrahvi 584 täiendatakse lõigetega 4–7 järgmises sõnastuses:

„(4) Vedelast biokütusest ja biomasskütusest toodetud energia toetuskava kavandamisel arvestatakse järgmisi tingimusi:

1) metsa biomassi kasutatakse astmeliselt, lähtudes selle suurimast majanduslikust ja keskkonnaga seotud lisaväärtusest;

2) toetust ei maksta saepalkide, vineeripakkude, tööstusliku ümarpuidu, kändude ja juurte kasutamise eest energia tootmiseks.

(5) Valdkonna eest vastutav minister kehtestab käesoleva paragrahvi lõike 4 punktis 1 nimetatud astmelise kasutuse eelistuste nimekirja määrusega.

(6) Käesoleva paragrahvi lõike 4 punkti 1 ei kohaldata, kui:

1) Vedelast biokütusest ja biomasskütusest toodetud energiat on vaja energiavarustuskindluse tagamiseks;

2) kohalik tööstussektor energiamajanduse korralduse seaduse tähenduses ei ole kvantitatiivselt või tehniliselt võimeline kasutama metsa biomassi energia tootmisest suurema majandusliku ja keskkonnaalase lisaväärtuse loomiseks.

(7) Käesoleva paragrahvi lõike 6 punktis 2 nimetatud erandit rakendatakse, kui lähteained pärinevad järgmisest tegevusest:

1) metsamajandustegevus, mille eesmärk on tagada kommertskasutusele eelnev harvendamine või mida tehakse kooskõlas riigisisese õigusega metsa- või maastikutulekahjude ennetamiseks suure riskiga piirkondades;

2) sanitaarraie pärast dokumenteeritud looduslikke häiringuid või

3) sellise puidu raie, mille omadused kohalike töötlemisrajatiste jaoks ei sobi.“;

**5)** paragrahvi 591 lõiget 2 täiendatakse punktiga 9 järgmises sõnastuses:

„9) elektrienergia eest, mis on toodetud energiamajanduse korralduse seaduse tähenduses metsa biomassist ainult elektrienergiat tootvas käitises.“;

**6)** paragrahvi 591 täiendatakse lõikega 21 järgmises sõnastuses:

„(21) Käesoleva paragrahvi lõike 2 punkti 9 ei kohaldata, kui nimetatud elektrienergia vastab energiamajanduse korralduse seaduse § 322 lõikes 14 sätestatud nõuetele ja vähemalt ühele järgmistest tingimustest:

1) seda toodetakse piirkonnas, mis on tahketest fossiilkütustest sõltuvuse tõttu kindlaks määratud Euroopa Parlamendi ja nõukogu määruse (EL) 2021/1056, millega luuakse Õiglase Ülemineku Fond (ELT L 231, 30.6.2021, lk 1–20), kohaselt kehtestatud õiglase ülemineku territoriaalses kavas;

2) selle tootmise käigus tekkinud süsihappegaas kogutakse ja säilitatakse.“;

**7)** paragrahvi 591 lõiget 7 täiendatakse punktiga 25 järgmises sõnastuses:

„25) kauplemisperioodi kaupa hinnapiirkonnas tarnitud energia tootmisega kaasnenud kasvuhoonegaaside heite määra ja nende prognoosid;“;

**8)** paragrahvi 65 täiendatakse lõikega 13 järgmises sõnastuses:

„(13) Võrguettevõtja kehtestab oma võrguga liituvatele üldsusele ligipääsmatutele laadimispunktidele tehnilised tingimused, mis tagavad vähemalt, et laadimispunkt võimaldab:

1) V2G süsteemi kasutamist ja

2) kliendi soovil liidestada V2G süsteemi liitumispunkti nutiarvesti reaalajalähedaste mõõtmistega.“;

**9)** seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2023/2413, millega muudetakse direktiivi (EL) 2018/2001, määrust (EL) 2018/1999 ja direktiivi 98/70/EÜ seoses taastuvatest energiaallikatest toodetud energia kasutamise edendamisega ning tunnistatakse kehtetuks nõukogu direktiiv (EL) 2015/652,
(ELT L, 2023/2413, 31.10.2023).“.

## **§ 4. Energiamajanduse korralduse seaduse muutmine**

Energiamajanduse korralduse seaduses tehakse järgmised muudatused:

**1)** paragrahvi 2 täiendatakse punktiga 73 järgmises sõnastuses:

„73) energia summaarne lõpptarbimine – kogu energia, mis tarnitakse tööstus-, transpordi-, teenindus- ja põllumajandussektorile ning kodumajapidamistele, elektri- ja soojusenergia tarbimine energiasektoris elektri- ja soojusenergia tootmiseks ning elektri- ja soojuskaod jaotamisel ja ülekandmisel;“;

**2)** paragrahvi 2 täiendatakse punktiga 152 järgmises sõnastuses:

„152) istandik – istandik Euroopa Parlamendi ja nõukogu määruse (EL) 2023/1115, milles käsitletakse teatavate raadamise ja metsade degradeerumisega seotud saaduste ja toodete liidu turul kättesaadavaks tegemist ja liidust eksportimist ning millega tunnistatakse kehtetuks määrus (EL) nr 995/2010 (ELT L 150/206, 09.06.2023, lk 206–247), artikli 2 punkti 11 tähenduses;“;

**3)** paragrahvi 2 punkt 212 muudetakse ja sõnastatakse järgmiselt:

„212) muud kui bioloogilist päritolu taastuvkütused – vedelad ja gaasilised kütused, milles sisalduv energia pärineb muudest taastuvenergia allikatest kui biomass;“;

**4)** paragrahvi 2 täiendatakse punktiga 241 järgmises sõnastuses:

„241) osmootne energia – energia, mis tekib looduslikult kahe vedeliku, tavaliselt magevee ja soolase vee soolasisalduse erinevusest;“;

**5)** paragrahvi 2 punkt 261 muudetakse ja sõnastatakse järgmiselt:

„261) päritolutunnistuste süsteemihaldaja – süsteemihaldur maagaasiseaduse tähenduses ja põhivõrguettevõtja elektrituruseaduse tähenduses, süsteemihaldur väljastab kõikide energiakandjate kohta käesoleva seaduse § 327 lõikes 1 nimetatud päritolutunnistusi ja haldab § 3210 lõikes 1 nimetatud elektroonilist andmebaasi;“;

**6)** paragrahvi 2 täiendatakse punktidega 265–269 järgmises sõnastuses:

265) taastuvenergia – taastuvatest mittefossiilsetest allikatest pärit energia, nimelt tuuleenergia, päikeseenergia, geotermiline energia, osmootne energia, ümbritseva keskkonna energia, loodete, lainete ja muu ookeanienergia, hüdroenergia ning käesoleva seaduse § 323 nõuetele vastavast biomassist, prügilagaasist, reoveepuhasti gaasist ja biogaasist toodetud energia;

266) taastuvelektrienergia – elektrituruseaduse § 57 lõike 1 tähenduses taastuvatest energiaallikatest toodetud elektrienergia;

267) taastuvenergiajaam – jaam, mis toodab energiat tuuleenergiast (edaspidi *tuuleelektrijaam*), päikeseenergiast (edaspidi *päikeseenergiaseade*), geotermilisest energiast, osmootsest energiast, ümbritseva keskkonna energiast, loodete, lainete ja muust ookeanienergiast, hüdroenergiast või käesoleva seaduse § 323 nõuetele vastavast biomassist, prügilagaasist, reoveepuhasti gaasist või biogaasist (edaspidi *biometaanijaam*) või taastuvenergia tootmiseks mitut eespool loetletud taastuvenergia liiki kasutav tootmisseade;

268) taastuvkütus – biokütus ja vedel biokütus atmosfääriõhukaitse seaduse tähenduses, biomasskütus ning muu kui bioloogilist päritolu taastuvkütus;

269) taastuvatest energiaallikatest toodetud vesinik – vesinik, mille tootmiseks kasutatakse üksnes taastuvaid energiaallikaid elektrituruseaduse § 57 lõike 1 tähenduses;“;

**7)** paragrahvi 2 täiendatakse punktidega 272 ja 273 järgmises sõnastuses:

„272) tööstuslik ümarpuit – saepalgid, vineeripakud, paberipuit, samuti kogu muu tööstuslikuks otstarbeks sobiv ümarpuit, välja arvatud ümarpuit, mille omadused, näiteks puuliik, mõõtmed, kõverus ja okslikkus, muudavad selle tööstuslikuks kasutamiseks sobimatuks;

273) tööstussektor – Eesti majanduse tegevusalade klassifikaatori (EMTAK) B, C ja F jakku ning J jao 63. ossa liigitatud ettevõtjad ja tooted;“;

**8)** paragrahvi 8 lõikes 1 asendatakse tekstiosa „2012/27/EL VIII lisa“ tekstiosaga „(EL) 2023/1791, mis käsitleb energiatõhusust ja millega muudetakse määrust (EL) 2023/955
(ELT L 231, 20.9.2023, lk 1–111), X lisa“;

**9)** paragrahvi 8 täiendatakse lõigetega 21–23 järgmises sõnastuses:

„(21) Käesoleva paragrahvi lõikes 1 sätestatud aruande koostamise käigus analüüsib energiasäästu koordinaator kütte- ja jahutussektoris taastuvatest energiaallikatest energia tootmise ning heitsoojus- ja jahutusenergia kasutamise potentsiaali, mis sisaldab asjakohasel juhul sellise energia kasutuselevõtuks sobivate piirkondade, kus sellega seotud ökoloogiline risk on väike, ning väikeste majapidamisprojektide analüüsi.

(22) Käesoleva paragrahvi lõikes 21 nimetatud analüüsis võetakse arvesse kättesaadavat ja majanduslikult teostatavat tehnoloogiat tööstuslikuks ja koduseks kasutuseks, et kehtestada vahe-eesmärgid ja meetmed taastuvenergia kasutamise suurendamiseks kütte- ja jahutussektoris ning asjakohasel juhul heitsoojus- ja heitjahutusenergia ulatuslikumaks kasutamiseks kaugküttes ja ‑jahutuses.

(23) Käesoleva paragrahvi lõikes 21 nimetatud analüüsi eesmärk on kehtestada pikaajaline riiklik strateegia kütte- ja jahutussektorist pärineva kasvuhoonegaaside heite ja õhusaaste vähendamiseks. Kõnealune hindamine tehakse kooskõlas energiatõhususe esikohale seadmise põhimõttega.“;

**10)** paragrahvi 8 täiendatakse lõigetega 6 ja 7 järgmises sõnastuses:

„(6) Majandus- ja Kommunikatsiooniministeerium korraldab hoonete omanikele või üürnikele ning väikese ja keskmise suurusega ettevõtjatele teabe andmise kulutõhusate meetmete ning rahastamisvahendite kohta, et suurendada taastuvenergia kasutamist kütte- ja jahutussüsteemides. Esimeses lauses nimetatud teave peab olema esitatud ligipääsetavate ja läbipaistvate nõustamisvahendite kaudu.

(7) Valdkonna eest vastutav minister võib volitada käesoleva paragrahvi lõikes 6 nimetatud teabe edastamise riigi sihtasutusele halduslepinguga halduskoostöö seaduses sätestatud korras.“;

**11)** seadust täiendatakse §-ga 133 järgmises sõnastuses:

„**§ 133. Energiatarnija avaldatav teave**

Energiatarnija avaldab oma veebilehel järgmise teabe:

1) kaugküttevõrgus kasutatud taastuvast energiaallikast toodetud soojuse osakaal lõpptarbimises kalendriaasta kaupa;

2) tõhusa koostootmise režiimil toodetud soojuse osakaal lõpptarbimises kalendriaasta kaupa;

3) jääksoojuse osakaal lõpptarbimises kalendriaasta kaupa;

4) kaugkütte võrgupiirkonna tõhusus;

5) eelneva kalendriaasta keskmine suhteline soojuskadu võrgus eelneva kalendriaasta tarbimistihedusega.“;

**12)** paragrahvi 321 täiendatakse lõigetega 5 ja 6 järgmises sõnastuses:

„(5) Aastaks 2030 on tööstussektoris lõppenergia tootmiseks ja muuks kui energiatootmiseks kasutatud vesinikust vähemalt 42 protsenti ja aastaks 2035 vähemalt 60 protsenti muust kui bioloogilist päritolu taastuvkütusest.

(6) Käesoleva paragrahvi lõikes 5 nimetatud muuks kui energiatootmiseks kasutamine tähendab kütuse kasutamist toorainena tööstuslikus protsessis, välja arvatud energia tootmine.“;

**13)** paragrahvi 322 täiendatakse lõigetega 31 ja 32 järgmises sõnastuses:

„(31) Muust kui bioloogilist päritolu taastuvkütusest toodetud energia võetakse arvesse valdkonnas, kus seda käesoleva paragrahvi lõike 2 järgi tarbitakse. Ilma et see piiraks käesoleva paragrahvi lõikes 2 sätestatut, on võimalik koostöölepingu kaudu kokku leppida, et ühes riigis tarbitavat muud kui bioloogilist päritolu taastuvkütust võetakse täiel määral või osaliselt arvesse selle riigi taastuvenergia summaarses lõpptarbimises, kus see kütus toodeti.

(32) Käesoleva paragrahvi lõikes 31 nimetatud koostööleping peab sisaldama muu kui bioloogilist päritolu taastuvkütuse kogust, mida arvestatakse tervikuna ja iga riigi kohta, ning kuupäeva, mil koostööleping hakkab kehtima.“;

**14)** paragrahvi 322 lõige 4 muudetakse ja sõnastatakse järgmiselt:

„(4) Taastuvelektrienergia summaarne lõpptarbimine arvutatakse taastuvatest energiaallikatest toodetud elektrienergia kogusena, sealhulgas oma tarbeks toodetud taastuvenergia tarbijate ja taastuvenergiakogukondade ning muudest kui bioloogilist päritolu taastuvkütustest toodetud elektrienergia kogus. Taastuvelektrienergia summaarse lõpptarbimise arvutamisel tuleb välja arvata elektrienergia kogus, mis on varem toodetud pumphüdroelektrijaamades või muude kui bioloogilist päritolu taastuvkütuste tootmiseks.“;

**15)** paragrahvi 322 lõige 15 muudetakse ja sõnastatakse järgmiselt:

„(15) Käesoleva paragrahvi lõike 2 alusel taastuvenergia osakaalu arvutamisel, investeeringutoetuse või elektrituruseaduse §-des 59 ja 594–596 sätestatud toetuse maksmisel võetakse biokütuseid ja vedelaid biokütuseid arvesse juhul, kui need vastavad käesoleva seaduse §-s 323 sätestatud säästlikkuse kriteeriumitele ning atmosfääriõhu kaitse seaduse § 120 lõike 1 alusel kehtestatud biokütuse keskkonnanõuetele ja kasvuhoonegaaside heite vähendamise kriteeriumitele.“;

**16)** paragrahvi 322 täiendatakse lõigetega 16–18 järgmises sõnastuses:

„(16) Käesoleva seaduse § 321 lõikes 5 sätestatud osakaalu arvutamisel võetakse nimetajas arvesse lõppenergia tootmiseks ja muuks kui energiatootmiseks kasutatava vesiniku energiasisaldust, kuid ei võeta arvesse vesinikku:

1) mida kasutatakse vahesaadusena tavapäraste transpordikütuste ja biokütuste tootmiseks või

2) mis on toodetud tööstuslike jääkgaaside kasvuhoonegaaside sisalduse vähendamise teel ja mida kasutatakse nende konkreetsete gaaside asendamiseks, millest seda toodetakse, või

3) mis on toodetud kõrvalsaadusena või saadud tööstusrajatiste kõrvalsaadustest.

(17) Käesoleva seaduse § 321 lõikes 5 sätestatud osakaalu arvutamisel võetakse lugejas arvesse tööstussektoris lõppenergia tootmiseks ja muuks kui energiatootmiseks kasutatavate muude kui bioloogilist päritolu taastuvkütuste energiasisaldust, kuid ei võeta arvesse muid kui bioloogilist päritolu taastuvkütuseid, mida kasutatakse vahesaadusena tavapäraste transpordikütuste ja biokütuste tootmiseks.

(18) Käesoleva paragrahvi lõigetes 14 ja 15 nimetatud nimetaja ja lugeja arvutamisel kasutatakse kütuste energiasisalduse väärtusi, mis on esitatud Euroopa Parlamendi ja nõukogu direktiivi (EL) 2018/2001 III lisas.“;

**17)** paragrahvi 323 lõike 1 punkt 1 muudetakse ja sõnastatakse järgmiselt:

„1) põlismets ja muu metsamaa, mis on ökosüsteemina terviklikus seisus kõige suurema looduskaitselise väärtusega mets, mille arengusse ei ole inimene raietega sekkunud, mida iseloomustab stabiilne ökosüsteem, mille puistu koosneb eri vanuses puudest ning kus leidub eri kõdunemisastmes lamatüvesid ning mis on elupaigaks haruldastele ja ohustatud liikidele;“;

**18)** paragrahvi 323 lõiget 1 täiendatakse punktiga 11 järgmises sõnastuses:

„11) loodusmetsad, mis on looduslikud vanad metsad, milles on välja kujunemas või kujunenud eri vanuses puistu, kus võib leida mõningaid inimtegevuse jälgi, ent need ei ole ulatuslikud ega ole oluliselt muutnud puistu looduslikkust, ja mis on elupaigaks kitsalt kohastunud ja inimmõjupelglikele liikidele;“;

**19)** paragrahvi 323 lõike 1 punktides 2 ja 6 asendatakse sõnad „bioloogilise mitmekesisusega“ sõnaga „elurikkusega“;

**20)** paragrahvi 323 lõiget 1 täiendatakse punktiga 8 järgmises sõnastuses:

„8) nõmmed.“;

**21)** paragrahvi 323 lõike 3 punktis 2 asendatakse sõna „ülestöötamisega“ sõnaga „kogumisega“ ja sõna „ülestöötamispiirkonnas“ sõnaga „kogumispiirkonnas“;

**22)** paragrahvi 323 lõiget 3 täiendatakse punktiga 3 järgmises sõnastuses:

„3) biokütuste, vedelate biokütuste ja biomasskütuste tootmine omamaise metsa biomassist peab olema kooskõlas kohustuste ja eesmärkidega, mis on sätestatud Euroopa Parlamendi ja nõukogu määruse (EL) 2018/841 artiklis 4, ning abinõude ja meetmetega, mis on kirjeldatud käesoleva seaduse § 3 lõikes 9 nimetatud lõimitud riiklikus energia- ja kliimakavas.“;

**23)** paragrahvi 323 lõike 4 punktid 1–3 muudetakse ja sõnastatakse järgmiselt:

„1) metsa biomassi kogumine on seaduslik ja korjealadel mets uuendatakse;

2) rahvusvahelise või riigisisese õiguse alusel või asjakohase pädeva asutuse poolt looduskaitsealadeks määratud maa-alad on kaitstud, et säilitada elurikkust ja ennetada elupaikade hävimist, kui ei esitata tõendeid, et metsa biomassi kogumine ei olnud nende looduskaitse eesmärkidega vastuolus;

3) metsa biomassi kogumisel võetakse arvesse pinnase kvaliteedi, elurikkuse ja metsa pikaajalise tootmisvõime säilitamist või suurendatakse seda;“;

**24)** paragrahvi 323 lõiget 4 täiendatakse punktidega 4 ja 5 järgmises sõnastuses:

„4) metsa biomassi kogumine on kooskõlas metsa kestliku majandamise põhimõttega;

5) metsa biomassi kogumine on kooskõlas suurte lageraiete ülemmääradega ning kohalikes tingimustes ja ökoloogiliselt sobivate lagupuidu eemaldamise ülemmääradega ning järgitakse selliste raiesüsteemide kasutamise nõudeid, mille puhul kahjulik mõju pinnase kvaliteedile, elurikkusele ja elupaikadele on võimalikult väike.“;

**25)** paragrahvi 323 lõikes 9 asendatakse arv „20“ arvuga „7,5“;

**26)** paragrahvi 323 täiendatakse lõikega 91 järgmises sõnastuses:

„(91) Gaasilisi biomasskütuseid tootev käitis peab vastama käesolevas paragrahvis sätestatud nõuetele ja kriteeriumitele, kui biometaani keskmine voolukiirus on:

1) suurem kui 200 kuupmeetrit metaaniekvivalenti tunnis, mõõdetuna standardtingimustele vastaval temperatuuril ja rõhul, nimelt temperatuuril 0 kraadi Celsiuse skaalal ja atmosfäärirõhul 1 baari;

2) suurem kui 200 kuupmeetrit, kui biogaas koosneb metaani ja mittepõleva muu gaasi segust, ümberarvutatuna metaani mahuosa põhjal segus.“;

**27)** paragrahvi 323 lõiget 10 täiendatakse punktiga 21 järgmises sõnastuses:

„21) auditi jaoks ettevõtte kinnitatud avalduse, et metsa biomass ei pärine käesoleva seaduse § 323 lõike 1 punktides 1, 2, 4–7 ja lõike 6 punktis 1 nimetatud aladelt.“;

**28)** paragrahvi 327 lõigetes 1 ja 2 jäetakse välja tekstiosa „, veeldatud biometaani“;

**29)** paragrahvi 327 lõige 3 muudetakse ja sõnastatakse järgmiselt:

„(3) Iga toodetud biometaani, vesiniku või elektri-, soojus- või jahutusenergia megavatt-tunni kohta väljastatakse üks päritolutunnistus. Päritolutunnistuse standardühik on üks megavatt-tund. Süsteemihaldaja võib jagada standardühiku murdosadeks, tingimusel et iga murdosa on vatt-tunni kordne.“;

**30)** paragrahvi 327 lõike 5 esimene lause muudetakse ja sõnastatakse järgmiselt:

„Tarbijale tarnitud ja tarbija tarbitud energiaühiku päritolu tõendamiseks mõõtepunktis kasutatakse vastavat liiki päritolutunnistust. Nimetatud eesmärgil kasutatud päritolutunnistus märgitakse tarbimise tõendamiseks kustutatuks, mille järel seda enam kasutada ei saa.“;

**31)** paragrahvi 327 täiendatakse lõikega 51 järgmises sõnastuses:

„(51) Tarbijale tarnitud ja tarbija tarbitud veeldatud biometaani päritolu tõendamiseks mõõtepunktis kasutatakse biometaani päritolutunnistust. Nimetatud eesmärgil kasutatud päritolutunnistus märgitakse tarbimise tõendamiseks kustutatuks, mille järel seda enam kasutada ei saa.“;

**32)** paragrahvi 328 täiendatakse lõikega 41 järgmises sõnastuses:

„(41) Muu kui bioloogilist päritolu taastuvkütuse päritolutunnistus väljastatakse, kui selline kütus vastab komisjoni delegeeritud määruses (EL) 2023/1184, millega täiendatakse Euroopa Parlamendi ja nõukogu direktiivi (EL) 2018/2001 ja kehtestatakse üksikasjalikke norme sisaldav liidu metoodika muust kui bioloogilise päritoluga taastuvtoorainest valmistatud vedelate ja gaasiliste transpordikütuste tootmiseks (ELT L 157, 20.6.2023, lk 11–19), sätestatud nõuetele.“;

**33)** paragrahvi 329 lõike 1 punktis 1 asendatakse sõna „taastuvenergia“ sõnaga „energia“;

**34)** paragrahvi 329 lõiget 1 täiendatakse punktiga 7 järgmises sõnastuses:

„7) kütuse või energia süsinikuheite mahukus.“;

**35)** paragrahvi 329 lõike 2 sissejuhatav lauseosa muudetakse ja sõnastatakse järgmiselt:

„Biometaani ja veeldatud biometaani tootmise kohta väljastatud päritolutunnistusel esitatakse biometaani tarbimise arvestamiseks käesoleva seaduse § 3210 lõigetes 13–15 nimetatud eesmärkidel lisaks käesoleva paragrahvi lõikes 1 loetletud andmetele järgmised andmed:“;

**36)** paragrahvi 329 lõike 2 punktis 1 asendatakse tekstiosa „alusel biokütuste ja vedelate biokütuste säästlikkuse;“ tekstiosaga „punkti 2 alusel biokütuste ja vedelate biokütuste kasvuhoonegaaside heite vähendamise ja käesoleva seaduse §-s 323 nimetatud säästlikkusele vastavuse;“;

**37)** paragrahvi 329 täiendatakse lõikega 22 järgmises sõnastuses:

„(22) Kui kõik käesoleva paragrahvi lõikes 2 esitatud andmed ei sisaldu imporditud päritolutunnistusel, tuleb puuduvate andmete kohta esitada täiendav tõendus.“;

**38)** paragrahvi 329 täiendatakse lõigetega 4 ja 5 järgmises sõnastuses:

„(4) Vesiniku tootmise kohta väljastatud päritolutunnistusel esitatakse:

1) toodetud kütuse tüüp;

2) kütuse alumine kütteväärtus;

3) muu kui bioloogilist päritolu taastuvkütuse puhul teave kütuse energiaühiku vastavuse kohta kriteeriumitele, mis on kehtestatud komisjoni delegeeritud määruses (EL) 2023/1184.

(5) Käesoleva paragrahvi lõike 4 punktis 1 nimetatud toodetud kütuse tüüp on muu kui bioloogilist päritolu taastuvatest energiaallikatest toodetud vesinik, taastuvast energiaallikast toodetud vesinik käesoleva seaduse § 2 lõike 269 tähenduses või muu vesinik.“;

**39)** paragrahvi 3210 lõiget 2 täiendatakse neljanda lausega järgmises sõnastuses:

„Alla 50 kW nimivõimsusega tootmisseadmete korral ja taastuvenergiakogukondadele rakendatakse soodustingimustel registreerimistasusid.“;

**40)** paragrahvi 3210 lõikes 3 asendatakse tekstiosa „§-s 328“ tekstiosaga „§ 327 lõigetes 5 ja 51“;

**41)** paragrahvi 3210 täiendatakse lõikega 91 järgmises sõnastuses:

„(91) Elektrienergia tarnija ning gaasi, sealhulgas vesiniku ja biometaani võrgust tarnija esitab tarbijale andmed päritolutunnistustega tõendatud osa kohta ja päritolutunnistustega tõendamata osa kohta, kasutades süsteemihaldaja avaldatud segajääki.“;

**42)** paragrahvi 3210 lõige 10 muudetakse ja sõnastatakse järgmiselt:

„(10) Kui pärast 2022. aasta 15. juunit antakse tootmisseadmele riigipoolset investeeringutoetust või tehakse tootmisseadme suhtes otsus toetusperioodi alustamise kohta, väljastatakse selle tootmisseadme toodangu kohta päritolutunnistused süsteemihaldaja kontole, välja arvatud juhul, kui:

1) kõnealuse toetuse väljamaksmisel arvatakse päritolutunnistuste tulu toetusest Euroopa Liidu riigiabi andmise reegleid järgides maha;

2) saadud toetus ja päritolutunnistuste tulu tasaarveldatakse;

3) toetuse saaja on selgitatud välja vähempakkumise korras või

4) tootja tõendab süsteemihaldurile, et müüb energiat kas konkurentsitingimustes või taastuvelektri müügilepinguga, ning süsteemihaldaja väljastab ja kannab üle energiakogusele vastavad päritolutunnistused lepingus märgitud tarnijale või kustutab lepingus märgitud kogused tarbija kasuks.“;

**43)** paragrahvi 3210 täiendatakse lõigetega 13–16 järgmises sõnastuses:

„(13) Süsteemihaldaja loob elektroonilise ühenduse Euroopa Parlamendi ja nõukogu direktiivi (EL) 2018/2001 artiklis 31a nimetatud liidu andmebaasiga, et tagada andmevahetus taastuvatest energiaallikatest toodetud gaasi eest riigisiseselt väljastatud ja tarbimise tõendamiseks kustutatud päritolutunnistustest.

(14) Biometaani tarbimist võetakse vedelkütuse seaduse §-s 21 nimetatud kohustuste täitmisel arvesse, kui on täidetud järgmised nõuded:

1) Eestis toodetud biometaan on sisestatud gaasivõrku või tarnitud füüsiliselt Eesti transpordisektorisse;

2) käesoleva seaduse § 327 lõikes 5 sätestatud asjaolude tõendamiseks kasutatud päritolutunnistusel on esitatud vähemalt käesoleva seaduse § 329 lõigetes 1 ja 2 sätestatud andmed;

3) Euroopa Liidu teisest liikmesriigist pärit biometaani puhul on täidetud vedelkütuse seaduse § 21 lõikes 43 sätestatud nõuded.

(15) Alkoholi-, tubaka-, kütuse- ja elektriaktsiisi seaduse § 27 lõike 1 punktis 288 sätestatud aktsiisivabastuse saamiseks on vaja täita järgmised nõuded:

1) käesoleva seaduse § 327 lõikes 5 sätestatud asjaolude tõendamiseks kasutatud päritolutunnistusel on esitatud vähemalt käesoleva seaduse § 329 lõigetes 1 ja 2 sätestatud andmed;

2) Euroopa Liidu teisest liikmesriigist pärit biometaan on lähteriigis sisestatud gaasivõrku või on tarnitud füüsiliselt Eestisse.

(16) Biometaani tarbimist võetakse Euroopa Liidu kasvuhoonegaaside lubatud heitkoguse ühikutega kauplemise süsteemis arvesse, kui on täidetud järgmised nõuded:

1) käesoleva seaduse § 327 lõikes 5 sätestatud asjaolude tõendamiseks kasutatud päritolutunnistusel on esitatud vähemalt käesoleva seaduse § 329 lõigetes 1 ja 2 sätestatud andmed;

2) Euroopa Liidu teisest liikmesriigist pärit biometaan on lähteriigis sisestatud gaasivõrku või on tarnitud füüsiliselt Eestisse;

3) lähteriigi energiabilansist on Eestisse edastatud biometaani kogus välja arvatud.“;

**44)** paragrahvi 3211 lõikes 2 asendatakse tekstiosa „peatüki tähenduses on hoonestusluba,“ tekstiosaga „paragrahvi lõike 1 tähenduses on meretuulepargi hoonestusluba,“;

**45)** seaduse 83. peatükki täiendatakse §-dega 3215–3220 järgmises sõnastuses:

**„§ 3215. Taastuvenergia alad**

(1) Taastuvenergia ala on käesoleva seaduse tähenduses riiklikust energia- ja kliimakavast lähtudes taastuvenergia eesmärgi saavutamiseks vajalik taastuvenergiajaama ja sellega seotud taristu ala maismaal või meres.

(2) Taastuvenergia alade kaardistamise ja kaardi ajakohastamise korraldab Kliimaministeerium.

(3) Taastuvenergia eelisarendusala on taastuvenergia ala maismaal, mis vastab kõikidele järgmistele tingimustele:

1) ala sobivus tuuleelektrijaama rajamiseks on tuvastatud tuuleelektrijaama rajamise eelduseks olevas kehtestatud detailplaneeringus või eriplaneeringus või edasise detailplaneeringu kohustuseta üldplaneeringu osas, mille alusel saab välja anda projekteerimistingimused ja millele on tehtud keskkonnamõju hindamise ja keskkonnajuhtimissüsteemi seaduse § 32 kohane keskkonnamõju strateegiline hindamine;

2) alal on tuuleelektrijaama rajamisega kaasnevate oluliste mõjude leevendamiseks kasutatavad asjakohased ja piisavad leevendusmeetmed;

3) ala on väljaspool kaitseala, hoiuala, püsielupaika, vääriselupaika, hüvitusala, ranna ja kalda piiranguvööndit, kaitsealuse liigi elupaika või kasvukohta, kaitstavat looduse üksikobjekti ja nõukogu direktiivi 92/43/EMÜ  I lisas nimetatud elupaigatüüpe, mis asuvad väljaspool Natura 2000 võrgustiku alasid;

4) käesoleva lõike punktis 1 nimetatud keskkonnamõju strateegilise hindamise käigus ei ole tuvastatud tuuleelektrijaama rajamisega kaasnevat olulist ebasoodsat mõju käesoleva lõike punktis 3 nimetatud aladele;

5) keskkonnamõju strateegilisel hindamisel ei ole alal tuvastatud lindude ja käsitiivaliste peamisi rändeteid;

6) alale tuuleelektrijaama rajamine ei põhjusta olulist piiriülest keskkonnamõju.

**§ 3216. Taastuvenergia projekti menetlus**

(1) Taastuvenergia projekti menetlus sisaldab taastuvenergiajaama, vajaliku taristu ja samas asukohas asuva salvestusseadme rajamiseks, käitamiseks, ajakohastamiseks ning võrguga ühendamiseks (edaspidi *taastuvenergiajaama rajamine*) vajalike tegevuslubade ja teatiste menetlusi ning asjakohasel juhul keskkonnamõju hindamise ja keskkonnajuhtimissüsteemi seaduse § 32 kohast keskkonnamõju hindamise menetlust.

(2) Käesoleva paragrahvi lõikes 1 nimetatud tegevuslubadeks ja teatisteks loetakse ehitusluba, ehitusteatis, meretuulepargi hoonestusluba, kasutusluba, kasutusteatis ja keskkonnaalased tegevusload, milleks on keskkonnaseadustiku üldosa seaduse § 40 lõike 1 punktides 1 ja 2 sätestatud keskkonnakaitseload ning atmosfääriõhu kaitse seaduse §-s 80, jäätmeseaduse §-s 987, tööstusheiteseaduse § 134 lõikes 3 ja veeseaduse §-s 196 nimetatud registreeringud.

(3) Taastuvenergiajaamaga samas asukohas paiknev salvestusseade koosneb energiasalvestusseadmest ja taastuvenergiajaamast, mis on ühendatud sama võrgu liitumispunkti.

(4) Taastuvenergiajaama ajakohastamine on taastuvenergiat tootva jaama ja selle võrguga ühendamiseks vajalike ehitiste uuendamine, sealhulgas paigaldiste või käitamissüsteemide ja seadmete täielik või osaline asendamine tootmisvõimsuse muutmiseks või paigaldise võimsuse või tõhususe suurendamiseks.

**§ 3217. Taastuvenergia projekti menetluse alustamine**

(1) Taastuvenergia projekti menetluse käesoleva seaduse §-s 3219 sätestatud tähtaja kulgemine algab taastuvenergia projektide loamenetluse kontaktpunkti kaudu sellekohase:

1) ehitusloa taotluse või ehitusteatise esitamisest;

2) ehitusseadustiku § 1131 lõike 12 tähenduses meretuulepargi hoonestusloa taotluse menetlusse võtmisest.

(2) Kui kavandatav tegevus eeldab lisaks käesoleva paragrahvi lõike 1 punktis 1 nimetatule keskkonnaalast tegevusluba, tuleb ehitusloa taotluse või ehitusteatise esitamisel esitada ka keskkonnaalase tegevusloa taotlus, misjärel algab käesoleva seaduse §-s 3219 sätestatud tähtaja kulgemine. Võimaliku kaasneva ebasoodsa keskkonnamõju korral tuleb ehitusloa taotlusele või ehitusteatisele ja keskkonnaalase tegevusloa taotlusele lisada andmed leevendusmeetmete kohta.

(3) Taastuvenergia projektide loamenetluse kontaktpunkti ülesandeid täidab ehitisregister.

(4) Taastuvenergia projekti menetluses hinnatakse enne tegevusloa taotluse menetlusse võtmist taotluse nõuetele vastavust järgmiselt:

1) kui taastuvenergia projekti elluviimiseks tuleb taotleda keskkonnaalast tegevusluba, teeb Keskkonnaamet keskkonnaalase tegevusloa taotluse menetlusse võtmise otsuse 30 päeva jooksul taotluse esitamisest, kui sellel esitatud andmed on loa menetluse algatamiseks nõuetekohased, ning annab vajaduse korral tähtaja puuduste kõrvaldamiseks;

2) kui taastuvenergia projekti elluviimiseks taotletakse meretuulepargi hoonestusluba, teeb Tarbijakaitse ja Tehnilise Järelevalve Amet hoonestusloa menetluse algatamise otsuse ehitusseadustiku § 1134 lõikes 2 sätestatud aja jooksul.

(5) Kui Keskkonnaamet ei ole käesoleva paragrahvi lõike 4 punktis 1 nimetatud juhul 30 päeva jooksul teavitanud taotluse läbi vaatamata jätmisest, loetakse taotlus menetlusse võetuks.

**§ 3218. Taastuvenergia projekti tegevusloa ja keskkonnamõju hindamise menetlemine**

(1) Taastuvenergia projekti menetlusele kohaldatakse käesoleva seaduse § 3216 lõikes 1 nimetatud asjakohase tegevusloa taotlemist ja andmist ning keskkonnamõju hindamist reguleerivaid norme käesolevas seaduses sätestatud eranditega.

(2) Kui taastuvenergia projekti elluviimiseks taotletava tegevusloa andmiseks on vajalik keskkonnamõju hindamine, tehakse projekti menetluses üks keskkonnamõju hindamise algatamise otsus ja tehakse üks kõikide tegevuslubade andmiseks vajalikku teavet koondav keskkonnamõju hindamine.

(3) Keskkonnamõju hindamist ei algatata järgmiste taastuvenergia projektide menetluses:

1) ehitistele päikeseenergiaseadmete ja samas asukohas paiknevate energiasalvestite paigaldamine;

2) päikeseenergiaseadmete ajakohastamine, kui sellega ei suurene kasutatav ala ega ole vaja võtta lisaleevendusmeetmeid.

(4) Taastuvenergia projekti elluviimiseks vajaliku tegevusloa, välja arvatud meretuulepargi hoonestusluba, taotluse menetleja teeb otsuse keskkonnamõju hindamise algatamise või algatamata jätmise kohta 30 päeva jooksul tegevusloa taotluse menetlusse võtmisest.

(5) Kui ehitusloa menetluses keskkonnamõju hindamise ja keskkonnajuhtimissüsteemi seaduse § 6 lõike 2 või 21 kohase eelhinnangu andmise käigus selgub keskkonnamõju hindamise algatamise vajadus ning taastuvenergia projekti elluviimiseks on vaja taotleda ka keskkonnaalane tegevusluba, teeb ehitusloa andja:

1) ettepaneku Keskkonnaametile ühise keskkonnamõju hindamise algatamiseks ning esitab Keskkonnaametile enda koostatud eelhinnangu koos keskkonnamõju hindamise algatamise põhjuste ja vajalike uuringute loeteluga;

2) keskkonnamõju hindamise algatamise otsuse, kui käesoleva lõike punktis 1 nimetatud ettepaneku alusel Keskkonnaamet keskkonnamõju hindamist ei algata.

(6) Käesoleva paragrahvi lõikes 5 sätestatud juhul peatub tegevusloa menetlus kuni keskkonnamõju hindamise algatamata jätmise või keskkonnamõju hindamise aruande nõuetele vastavaks tunnistamise otsuse tegemiseni.

(7) Käesoleva seaduse §-s 3219 nimetatud taastuvenergia projekti menetluse tähtaja kulgemine lõpeb, kui § 3216 lõikes 1 nimetatud taastuvenergia projekti elluviimiseks vajalike tegevuslubade, teatiste ja keskkonnamõju hindamise menetlus on lõppenud.

**§ 3219. Taastuvenergia projekti menetluse kestus**

(1) Maismaale rajatava taastuvenergiajaama projekti menetlus kestab:

1) kuni kaks aastat;

2) alla 150 kW võimsusega taastuvenergiajaama rajamisel või sellega samas asukohas asuva salvestusseadme või selle võrguühenduse rajamisel kuni üks aasta;

3) taastuvenergiajaama ajakohastamisel kuni üks aasta.

(2) Merealale rajatava taastuvenergiajaama projekti menetlus kestab:

1) kuni kolm aastat;

2) alla 150 kW võimsusega taastuvenergiajaama või sellega samas asukohas asuva salvestusseadme või selle võrguühenduse rajamisel kuni kaks aastat;

3) taastuvenergiajaama ajakohastamisel kuni kaks aastat.

(3) Käesoleva seaduse § 3215 lõikes 3 nimetatud eelisarendusalale rajatava taastuvenergiajaama projekti menetlus kestab:

1) kuni üks aasta;

2) alla 150 kW võimsusega taastuvenergiajaama või sellega samas asukohas asuva salvestusseadme või selle võrguühenduse rajamisel kuni kuus kuud;

3) taastuvenergiajaama ajakohastamisel kuni kuus kuud.

(4) Käesolevas paragrahvis nimetatud tähtaegu on võimalik põhjendatud juhul ja erakorraliste asjaolude tuvastamisel pikendada järgmiselt:

1) lõike 1 punktis 1, lõike 2 punktis 1 ja lõike 3 punktis 1 nimetatud tähtaega kuni kuus kuud;

2) lõike 1 punktides 2−3, lõike 2 punktides 2−3 ja lõike 3 punktides 2−3 nimetatud tähtaega kuni kolm kuud.

(5) Taastuvenergia projekti menetluse kestuse hulka ei loeta:

1) käesoleva seaduse § 3217 lõike 4 punktis 1 nimetatud taotluse nõuetele vastavuse hindamise ja puuduste kõrvaldamise aega;

2) taastuvenergiajaama ehitamise või ajakohastamise aega;

3) taastuvenergiajaama võrgutaristuga ühendamiseks, võrgu stabiilsuse, töökindluse ja ohutuse tagamiseks tehtavate tegevuste aega;

4) projekti menetlusega seotud õiguskaitsevahendite kasutamise aega.

(6) Taastuvenergia projekti menetluses tehakse käesolevas paragrahvis sätestatud tähtaegade jooksul kõik projekti elluviimiseks vajalikud käesoleva seaduse § 3216 lõikes 1 nimetatud menetlused.

**§ 3220.** **Eelisarendusalale kavandatava tuuleelektrijaama projekti loamenetluse erandid**

(1) Eelisarendusalale kavandatud tuuleelektrijaama loamenetluses kontrollib tegevusloa taotluse menetleja muuhulgas järgmisi asjaolusid:

1) kas kavandatav projekt võib põhjustada ettenägematut olulist keskkonnamõju, sealhulgas piiriülest keskkonnamõju, millega ei ole arvestatud käesoleva seaduse § 3215 lõike 3 punktis 1 nimetatud keskkonnamõju strateegilisel hindamisel;

2) kas kavandatava projekti mõju leevendusmeetmed on asjakohased ja piisavad.

(2) Eelisarendusalale kavandatud tuuleelektrijaama loamenetluses võib keskkonnamõju hindamise algatada üksnes juhul, kui:

1) projekt avaldab tõenäoliselt ettenägematut olulist keskkonnamõju, mida ei olnud võimalik ette näha varasemal keskkonnamõju strateegilisel hindamisel;

2) käesoleva lõike punktis 1 nimetatud mõju leevendamiseks ei ole piisavaid leevendusmeetmeid või hüvitusmeetmeid, kui võimalikku kahju kaitsealusele liigile või looduslikult esinevale linnuliigile ei ole võimalik täielikult leevendada;

3) käesoleva lõike punktides 1 ja 2 nimetatud asjaolud on tõendatud.

(3) Käesoleva paragrahvi lõikes 2 nimetatud juhul tehakse keskkonnamõju hindamise algatamise otsus 30 päeva jooksul tuuleelektrijaama tegevusloa taotluse menetluse algusest. Keskkonnamõju hindamise algatamata jätmise korral selle kohta eraldi otsust ei tehta.

(4) Käesoleva paragrahvi lõikes 2 nimetatud juhul viiakse keskkonnamõju hindamine läbi kuni kuue kuu või erakorraliste asjaolude ilmnemisel kuni ühe aasta jooksul keskkonnamõju hindamise algatamise otsuse tegemisest.“;

**46)** seadust täiendatakse §-dega 384**–**386 järgmises sõnastuses:

**„§ 384. Paragrahvide 3211, 3213 ja 3214 kohaldamine**

Käesoleva seaduse §-e 3211, 3213 ja 3214 kohaldatakse alates 2022. aasta 30. detsembrist esitatud tegevusloa taotluse menetluses.

**§ 385. Paragrahvi 3215 lõike 2 rakendamine**

Kliimaministeerium korraldab 2025. aasta 21. maiks käesoleva seaduse § 3215 lõikes 2 nimetatud taastuvenergiaalade kaardi koostamise.

**§ 386. Paragrahvide 3216–3219 kohaldamine**

(1) Kui taotleja on enne käesoleva paragrahvi jõustumist esitanud taastuvenergia projekti elluviimiseks ehitusloa ja keskkonnaalase tegevusloa taotluse, tehakse nende tegevuslubade menetluses keskkonnamõju hindamise vajalikkuse selgumise korral ainult üks keskkonnamõju hindamise algatamise otsus, kui:

1) taotleja seda vähemalt ühes loamenetluses taotleb ning esitab teabe taotluse kohta teisele loa menetlejale ning

2) kummagi loa menetluses ei ole enne käesoleva paragrahvi jõustumist tehtud keskkonnamõju hindamise algatamise või algatamata jätmise otsust.

(2) Kui taotleja on enne käesoleva paragrahvi jõustumist esitanud taastuvenergia projekti elluviimiseks keskkonnaalase tegevusloa taotluse, aga ei ole esitanud ehitusloa taotlust, tehakse taastuvenergia projekti elluviimiseks vajalike tegevuslubade menetluses keskkonnamõju hindamise vajaduse selgumise korral ainult üks keskkonnamõju hindamise algatamise otsus, kui:

1) keskkonnaalase tegevusloa menetluses ei ole enne käesoleva paragrahvi jõustumist tehtud keskkonnamõju hindamise algatamise või algatamata jätmise otsust ja

2) taotleja esitab ehitusloa taotluse ning koos sellega taotluse ühiseks keskkonnamõju hindamiseks ning

3) taotleja esitab teabe käesoleva lõike punktis 2 esitatud taotluste kohta keskkonnaalase tegevusloa taotluse menetlejale.

(3) Kui taotleja on enne käesoleva paragrahvi jõustumist esitanud taastuvenergia projekti elluviimiseks ehitusloa taotluse ja projekti elluviimiseks on vaja keskkonnaalast tegevusluba, aga taotleja ei ole sellekohast taotlust esitanud, tehakse taastuvenergia projekti elluviimiseks vajalike tegevuslubade menetluses keskkonnamõju hindamise vajalikkuse selgumise korral ainult üks keskkonnamõju hindamise algatamise otsus, kui:

1) ehitusloa menetluses ei ole enne käesoleva paragrahvi jõustumist tehtud keskkonnamõju hindamise algatamise või algatamata jätmise otsust ja

2) taotleja esitab keskkonnaalase tegevusloa taotluse ning koos sellega taotluse ühiseks keskkonnamõju hindamiseks ning

3) taotleja esitab teabe käesoleva lõike punktis 2 esitatud taotluste kohta keskkonnaalase tegevusloa taotluse menetlejale.

(4) Käesoleva paragrahvi lõigetes 2 ja 3 nimetatud keskkonnamõju hindamise algatamise või algatamata jätmise otsustab Keskkonnaamet.“;

**47)** seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2023/2413, millega muudetakse direktiivi (EL) 2018/2001, määrust (EL) 2018/1999 ja direktiivi 98/70/EÜ seoses taastuvatest energiaallikatest toodetud energia kasutamise edendamisega ning tunnistatakse kehtetuks nõukogu direktiiv (EL) 2015/652,
(ELT L, 2023/2413, 31.10.2023).“.

## **§ 5. Kaugkütteseaduse muutmine**

Kaugkütteseaduse § 4 lõige 3 tunnistatakse kehtetuks.

## **§ 6. Keskkonnamõju hindamise ja keskkonnajuhtimissüsteemi seaduse muutmine**

Keskkonnamõju hindamise ja keskkonnajuhtimissüsteemi seaduses tehakse järgmised muudatused:

**1)** paragrahvist 24 jäetakse välja tekstiosa „§ 281 lõikes 6“;

**2)** paragrahv 281 tunnistatakse kehtetuks;

**3)** paragrahvi 282 pealkiri muudetakse ja sõnastatakse järgmiselt:

„**§ 282. Taastuvenergiajaama ajakohastamise keskkonnamõju hindamise erand**“;

**4)** paragrahvi 282 lõige 1 muudetakse ja sõnastatakse järgmiselt:

„(1) Käesolevas paragrahvis sätestatud erandeid kohaldatakse energiamajanduse korralduse seaduse § 3216 lõikes 4 nimetatud taastuvenergiajaama ajakohastamise keskkonnamõju hindamise menetluses.“;

**5)** paragrahvi 282 täiendatakse lõikega 11 järgmises sõnastuses:

„(11) Merealal asuva taastuvenergiajaama ajakohastamise projekti keskkonnamõju hindamisel kohaldatakse käesoleva seaduse §-s 283 maismaal asuva taastuvenergiajaama keskkonnamõju hindamisele sätestatud erandeid.“;

**6)** paragrahvi 282 lõige 2 tunnistatakse kehtetuks;

**7)** paragrahvi 282 täiendatakse lõikega 21 järgmises sõnastuses:

„(21) Käesoleva seaduse § 6 lõike 21 kohane eelhinnang hõlmab vaid taastuvenergiajaama ajakohastamisega kaasnevat keskkonnamõju.“;

**8)** paragrahvi 282 lõiked 4 ja 5 muudetakse ja sõnastatakse järgmiselt:

„(4) Keskkonnamõju hindamise algatamise otsus sisaldab keskkonnamõju hindamise käigus kogutava teabe ulatust. Keskkonnamõju hinnates võrreldakse üksnes ajakohastamisega kaasnevat olulist keskkonnamõju olemasoleva taastuvenergiajaama keskkonnamõjuga, arvestades tegevusloa taotluse menetlemise tähtaega.

(5) Juhtekspert või eksperdirühm koostöös arendajaga koostab keskkonnamõju hindamise aruande, juhindudes keskkonnamõju hindamise algatamise otsusest, ning esitab aruande otsustajale avaliku väljapaneku korraldamiseks ja asjaomastelt asutustelt seisukoha küsimiseks otsustaja määratud tähtajaks.“;

**9)** paragrahvi 282 lõige 8 muudetakse ja sõnastatakse järgmiselt:

„(8) Arendaja saadab otsustaja määratud tähtaja jooksul elektrooniliselt või liht- või tähtkirjaga keskkonnamõju hindamise aruande kohta esitatud ettepanekute või vastuväidete arvesse võtmise selgituse või arvestamata jätmise põhjenduse ning vastused isikutele ja asjaomastele asutustele nende esitatud küsimustele ning esitab aruande otsustajale nõuetele vastavuse kontrollimiseks.“;

**10)** paragrahvi 282 lõige 12 tunnistatakse kehtetuks;

**11)** seadust täiendatakse §-ga 283 järgmises sõnastuses:

„**§ 283. Keskkonnamõju hindamise erandid taastuvenergia projekti menetluses**

(1) Käesolevas paragrahvis sätestatud erandeid kohaldatakse keskkonnamõju hindamisele energiamajanduse korralduse seaduse § 3216 lõikes 1 nimetatud taastuvenergia projekti menetluses.

(2) Kui otsustaja teeb keskkonnamõju hindamise algatamise otsuse, esitab arendaja otsustajale keskkonnamõju hindamise programmi otsustaja määratud tähtaja jooksul.

(3) Otsustaja määrab arendajale tähtaja käesoleva seaduse § 18 lõike 6 kohaseks täiendatud programmi nõuetele vastavuse kontrollimiseks esitamiseks, § 20 lõike 1 kohaseks keskkonnamõju hindamise aruande koostamiseks ning § 22 lõike 1 kohaseks nõuetele vastavuse kontrollimiseks esitamiseks.

(4) Nõuetele vastavaks tunnistatud keskkonnamõju hindamise programmiga määratud keskkonnamõju hindamise käigus kogutava teabe ulatust ei laiendata.

(5) Taastuvenergia projekti menetluses keskkonnamõju hindamisel ei kohaldata käesoleva seaduse § 11 lõikeid 2, 21, 22 ja 7 ning § 18 lõikeid 7 ja 8.

(6) Merealale rajatava taastuvenergiajaama projekti korral määrab otsustaja lisaks käesoleva paragrahvi lõikele 3 ka käesoleva seaduse § 18 lõikes 1 sätestatud tähtaja.

(7) Maismaale rajatava taastuvenergiajaama projekti korral määrab otsustaja lisaks käesoleva paragrahvi lõikele 3 ka käesoleva seaduse § 21 lõikes 5 sätestatud tähtaja.

(8) Maismaale rajatava taastuvenergia projekti korral keskkonnamõju hindamise programmi avalikustamist ei korraldata. Otsustaja edastab taastuvenergiajaama keskkonnamõju hindamise programmi viivitamata käesoleva seaduse § 16 lõike 3 punktides 1–7 nimetatud asutustele ja isikutele seisukohtade ja ettepanekute esitamiseks.

(9) Käesoleva paragrahvi lõikes 8 nimetatud seisukohad ja ettepanekud esitatakse kümne tööpäeva jooksul keskkonnamõju hindamise programmi saamisest arvates otsustajale, kes edastab need kümne tööpäeva jooksul arendajale koos oma seisukohaga keskkonnamõju hindamise programmi kohta, arvestades lõikes 8 nimetatud seisukohti ja ettepanekuid.

(10) Arendaja koostöös juhteksperdi või eksperdirühmaga teeb keskkonnamõju hindamise programmis käesoleva paragrahvi lõike 9 kohaselt esitatud seisukohtade ja ettepanekute alusel vajalikud parandused ja täiendused, selgitab nendega arvestamist või arvestamata jätmist, vastab seisukohtade ja ettepanekute esitajatele ning esitab programmi otsustajale nõuetele vastavaks tunnistamiseks otsuse tegemiseks otsustaja määratud tähtaja jooksul.

(11) Maismaale rajatava taastuvenergiajaama projekti keskkonnamõju hindamise programmi käesoleva seaduse § 18 lõike 2 kohast nõuetele vastavust kontrollib otsustaja kümne tööpäeva jooksul pärast keskkonnamõju hindamise programmi saamist.

(12) Kui arendaja ei järgi käesoleva paragrahvi lõike 2, 3, 6, 7 või 10 või käesoleva seaduse § 22 lõike 9 kohaseid otsustaja määratud tähtaegu dokumentide esitamiseks või täiendamiseks, jätab otsustaja keskkonnamõju hindamise aluseks olnud tegevusloa taotluse läbi vaatamata ja lõpetab haldusmenetluse.“;

**12)** paragrahvi 56 lõige 16 tunnistatakse kehtetuks;

**13)** seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2023/2413, millega muudetakse direktiivi (EL) 2018/2001, määrust (EL) 2018/1999 ja direktiivi 98/70/EÜ seoses taastuvatest energiaallikatest toodetud energia kasutamise edendamisega ning tunnistatakse kehtetuks nõukogu direktiiv (EL) 2015/652,
(ELT L, 2023/2413, 31.10.2023).“.

## **§ 7. Vedelkütuse seaduse muutmine**

**1)** paragrahvi 2 täiendatakse punktiga 11 järgmises sõnastuses:

„11) veeldatud biometaan on veeldatud olekus biometaan maagaasiseaduse tähenduses;“;

**2)** paragrahvi 21 lõige 43 muudetakse ja sõnastatakse järgmiselt:

„(43) Lõpptarbimisse antud Euroopa Liidu teisest liikmesriigist pärit biometaani ja veeldatud biometaani võetakse käesoleva paragrahvi lõikes 1 nimetatud kohustuse täitmisel arvesse, kui on täidetud järgmised nõuded:

1) biometaan või veeldatud biometaan on jõudnud füüsiliselt tarbimisse andjani kas gaasivõrgu või konteinertranspordi kaudu;

2) lähteriigis väljastatud biometaani või veeldatud biometaani tõendussertifikaadid on liikunud tarbimisse andja omandusse ning tarbimisse andja on nendega tõendanud biometaani või veeldatud biometaani tarbimisse andmist;

3) biometaani tootmiseks ei ole liikmesriik andnud investeeringutoetust ega muud toetust riikliku toetuskava kaudu;

4) lähteriigi energiabilansist on Eestisse edastatud biometaani või veeldatud biometaani kogus välja arvatud.“;

**3)** paragrahvi 21 lõiget 1, § 22 pealkirja, lõiget 1 ning lõike 2 esimest ja teist lauset ning § 26 pealkirja ja lõiget 4 täiendatakse pärast tekstiosa „biometaani,“ tekstiosaga „veeldatud biometaani“;

**4)** paragrahvi 24 täiendatakse pärast tekstiosa „diislikütuse“ tekstiosaga „, veeldatud biometaani“;

**5)** seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2023/2413, millega muudetakse direktiivi (EL) 2018/2001, määrust (EL) 2018/1999 ja direktiivi 98/70/EÜ seoses taastuvatest energiaallikatest toodetud energia kasutamise edendamisega ning tunnistatakse kehtetuks nõukogu direktiiv (EL) 2015/652,
(ELT L, 2023/2413, 31.10.2023).“.

## **§ 8. Seaduse jõustumine**

Käesoleva seaduse § 1 punkt 7 jõustub 2025. aasta 1. juulil.

Lauri Hussar

Riigikogu esimees

Tallinn „…“ ………….. 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus „….“ ……………. 2025

allkirjastatud digitaalselt

1. Euroopa Parlamendi ja nõukogu direktiiv (EL) 2023/2413, 18. oktoober 2023, millega muudetakse direktiivi (EL) 2018/2001, määrust (EL) 2018/1999 ja direktiivi 98/70/EÜ seoses taastuvatest energiaallikatest toodetud energia kasutamise edendamisega ning tunnistatakse kehtetuks nõukogu direktiiv (EL) 2015/652, ELT L, 2023/2413, 31.10.2023. [↑](#footnote-ref-2)